Pam Shriver

**Pamela Hauard Šrajver Lejzenbi** (; 4. jul 1962, Baltimor, Merilend, SAD) je bivša američka teniserka, koja je igrala tenis profesionalno od 1979. do 1997. godine. Osvojila je 21 titulu u pojedinačnoj konkurenciji, u kojoj joj je najviša pozicija na VTA listi bila 3. mesto.

Šrajver je bila specijalista za parove. U konkurenciji ženskih parova, osvojila je 21 grend slem titulu. Takođe je osvojila zlatnu medalju na Olimpijskim igrama 1988. u Seulu, u konkurenciji ženskih parova, zajedno sa Zinom Garison.

## Karijera
Šrajver je debitovala na Otvorenom prvenstvu SAD 1978. godine. Imala je 16 godina i nija bila nosilac, bila je amater, a dostigla je finale u ženskoj pojedinačnoj konkurenciji. Nakon što je porazila Martinu Navratilovu u polufinalu, u finalu je izgubila od Kris Evert (7-5, 6-4). Iste godine je osvojila svoju prvu titulu u karijeri, u Kolumbusu, Ohajo.

Finale Otvorenog prvenstva SAD 1978. bilo je jedino finale Šrajverove u pojedinačnoj konkurenciji. Izgubila je u osam polufinala: četiri od Martine Navratilove, dva od Štefi Graf i po jedan od Kris Evert i Hane Mandlikove.

### Parovi
Šrajver je najveću slavu doživela igrajući u konkurenciji parova. Nakon što se pojavila, počela je da igra parove s Martinom Navratilovom, i njih dve su osvojile 79 uzastopnih turnira. Ukupno u karijeri je osvojila 112 titula u konkurenciji ženski parova, i jedna je od samo šest teniserki u istoriji open ere koja je u karijeri osvojila više od 100 titula.

Navratilova i Šrajver su jedan od najjačih timova u istoriji tenisa. Osvojile su dvadeset grend slem titula zajedno: sedam puta Otvoreno prvenstvo Australije, četiri puta Otvoreno prvenstvo Francuske, pet puta Vimbldon i četiri puta Otvoreno prvenstvo SAD. 1984. su osvojile sve četiri grend slem titule. Šrajver i Navratilove su pobedile u 109 uzastopnih mečeva u periodu 1983 — 1985. Ovaj tim je dobio Nagradu Ženske teniske asocijacije za najbolji teniski par godine osam puza uzastopno, od 1981. do 1988. godine.

Šrajver je osvojila svoju poslednju grend slem titulu u ženskim parovima 1991. godine. To je bilo Otvoreno prvenstvo SAD, zajedno sa Natašom Zverevom. Takođe je zajedno sa Emilijom Sančez osvojila Otvoreno prvenstvo Francuske 1987. u konkurenciji mešovitih parova. Zajedno sa Zinom Garison, osvojila je zlatnu medalju na Olimpijskim igrama 1988. u Seulu, u konkurenciji ženskih parova. Takođe je osvojila sve tri zlatne medalje (pojedinačno, ženski parovi, mešoviti parovi) na Pan američkim igrama 1991. u Havani.

Šrajver je 1985. zauzela prvo mesto na VTA listi u konkurenciji ženskih parova. Na toj poziciji ju je posle nekog vremena smenila Martina Navratilova.

### Povlačenje
Šrajver nije igrala na VTA turu od 1996, a 1997. se zvanično povukla. Ali, ostala je prisutna u svetu profesionalnog tenisa, i neko vreme je trenirala Venus Vilijams. Takođe, komentariše i vodi teniske mečeve za poznate televizijske programe u SAD, Ujedinjenom Kraljevstvu i Australiji.

## Grend slem finala
### Pojedinačno (1)
#### Pobede (0)
#### Porazi (1)

### Ženski parovi (24)
#### Pobede (21)

#### Porazi (4)

### Mešoviti parovi (1)
#### Pobede (1)

## Učešće na grend slem turnirima
### Pojedinačno


* N - nije učestvovala na turniru
* NO - turnir nije održan

## Nagrade
* 1981: VTA nagrada za teniski par godine (sa Martinom Navratilovom)
* 1982: VTA nagrada za teniski par godine (sa Martinom Navratilovom)
* 1983: VTA nagrada za teniski par godine (sa Martinom Navratilovom)
* 1984: VTA nagrada za teniski par godine (sa Martinom Navratilovom)
* 1985: VTA nagrada za teniski par godine (sa Martinom Navratilovom)
* 1986: VTA nagrada za teniski par godine (sa Martinom Navratilovom)
* 1987: VTA nagrada za teniski par godine (sa Martinom Navratilovom)
* 1988: VTA nagrada za teniski par godine (sa Martinom Navratilovom)

## Reference

## Vanjske veze

* Pem Šrajver  na sajtu VTA
* Pem Šrajver  na sajtu ITF
* Pem Šrajver  na sajtu Fed kupa